Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 435/09/1105	Bratislava V, 7.8.2012
EEČ : 2-12-368-2012

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
dňa 10.11.2002 v čase asi o 13.00 hod.  v Bratislave na Bajkalskej  ul. v predajni XXXXX  po predchádzajúcej dohode s obv. XXXXX a ml. XXXXX odcudzili 2 ks zabudovaných svietidiel a 4 ks svietidiel spot oblúk takým spôsobom, že ich naložili do tašiek, na úteku z predajne boli zadržaní, tovar bol vrátený do predajne, týmto konaním pošk. spoločnosti XXXXX, s. r. o., IČO: 31 384 978, so sídlom v Bratislave, Hodonínska 25,  spôsobili škodu vo výške 439,48-eur(13 240,-Sk),

dňa 6.12.2002 v čase asi o 16.50hod. v Bratislave na Panónskej ceste č. 25 po predchádzajúcej spoločnej dohode s obv. XXXXX z XXXXX odcudzil 30ks korenia zn. Tabasco green  a 36ks tuniakového šalátu s kukuricou takým spôsobom, že obv. XXXXX tovar naložil do vreca, zavesil ho na košík obv. Keszöcemu, ktorý bol za pokladničnou zónou zadržaný a tovar bol vrátený do predajne, týmto konaním poškodenej spol. XXXXX, a. s., IČO: 31 321 828, Kamenné nám. 1/A, XXXXX, vznikla škoda vo výške 266,66-eur(8 033,40-Sk),

dňa 10.1.2003 v čase asi o 14.50hod. v Bratislave na Panónskej ceste 16/A z OC XXXXX bez použitia násilia odcudzil 4ks drezové jednopákové vodovodné batérie typ EL.2111.A-150 takým spôsobom, že ich ukryl do športovej tašky, prešiel bez zaplatenia cez pokladničnú zónu, kde bol zadržaný, tovar bol vrátený do predajne, týmto konaním bola pošk. spoločnosti XXXXX XXXXX, s. r. o., IČO: 43768083, Panónska cesta 16/A, XXXXX, právnemu nástupcovi XXXXX Slovensko, a. s., spôsobená škoda vo výške 264,22-eur(7 960,-Sk),

dňa 11.1.2004 v čase asi o 14.10hod. v Bratislave na ul. Cesta na Senec č. 2 v XXXXX  bez použitia násilia odcudzil 15ks Gilette Mach 3, mliečnu čokoládu, 3k Finetta jahodová,  čokoládu Milka, 15ks safery, čiapku, izolačnú pásku, slnečné okuliare  a kliešte takým spôsobom, že ich ukryl do ruksaku, prešiel bez zaplatenia cez pokladničnú zónu, kde bol zadržaný, tovar bol vrátený do predajne, týmto konaním bola pošk. spoločnosti XXXXX SR, a. s., IČO: 31 321 828, Kamenné nám. 1/A, XXXXX, spôsobená škoda vo výške 348,14-eur(10 488,20-Sk),

dňa 24.1.2004 v čase od 15.30 hod. do 16.00 hod. v Bratislave na Trnavskej ul. v predajni XXXXX po predchádzajúcej spoločnej dohode s obv. XXXXX odcudzili z regálu vak, do ktorého vložili 9 ks Pick salámy, 19 ks nohavičiek čiernej farby v hodnote 3 781,- Sk, 2 ks nohavičiek v hodnote 238,-Sk, 6 ks nohavičiek v hodnote 1 194,-Sk, 15 ks nohavičiek v hodnote 2 385,-Sk, 9 ks nohavičiek v hodnote 2 151,-Sk, vak uzavreli a chceli prejsť cez pokladničnú zónu bez zaplatenia, následne pri východe z predajne boli zastavení pracovníkmi SBS a vyzvaní ku kontrole batohu s odcudzeným tovarom, v ktorom boli odcudzené veci následne nájdené, týmto konaním poškodenej spoločnosti Kaufland SR, v. o. s., Trnavská cesta 41/A, IČO: 35 790 164, bola  spôsobená škoda vo  výške 418,84-eur(12 618,10-Sk),
lebo je trestné stíhanie neprípustné podľa § 9 odsek 1 písmeno d
Odôvodnenie:
	Vyšetrovateľ KR PZ v Bratislave OKP vedie pod sp. zn. XXXXX(pôvodne sp. zn. XXXXX) trestné stíhanie proti obvineným XXXXX, XXXXX, XXXXX a ml. XXXXX, z toho proti obvinenému XXXXX pre trojnásobný trestný čin krádeže spolupáchateľstvom podľa §9 ods. 2, §247 ods. 1 Tr. zákona č. 140/1961 Zb. a pre dvojnásobný trestný čin krádeže podľa § 247 odsek 1 Trestného zákona č. 140/1961 Zb., na tom skutkovom základe, ako je uvedený vo výroku tohto uznesenia(skutky z dní 10.11.2002, 6.12.2002, 10.1.2003, 11.1.2004 a 24.1.2004). 

Vyšetrovateľ predložil spis prokurátorovi s návrhom na postup podľa § 215 ods. 1 písm. d/ s poukazom na § 9 ods. 1 písm. d/ Tr. poriadku voči obvinenému XXXXX. 

	Preskúmaním vyšetrovacieho spisu som zistil, že návrh vyšetrovateľa na zastavenie trestného stíhania je dôvodný.

Podľa §215 ods. 1 písm. d/, §9 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9(proti tomu, kto zomrel alebo bol vyhlásený za mŕtveho).

Podľa § 247 ods. 1 Tr. zákona č. 140/1961 Zb. kto si prisvojí cudziu vec tým, že sa jej zmocní, a spôsobí tak škodu nie nepatrnú, potresce sa odňatím slobody až na dva roky alebo peňažným trestom, alebo prepadnutím veci. 

Podľa § 9 odsek 2 Tr. zákona č. 140/1961 Zb. ak bol trestný čin spáchaný spoločným konaním dvoch alebo viacerých osôb, zodpovedá každá z nich, ako by trestný čin spáchala sama (spolupáchatelia).

Zo správy osobitnej matriky Ministerstva vnútra SR, knihy úmrtí, zväzok XXXXX, ročník XXXXX, strana XXXXX, por. č. XXXXX vyplýva, že obv. XXXXX, nar. XXXXX v Bratislave, zomrel dňa XXXXX v Rijeke, v Chorvátskej republike.   

	Vzhľadom na uvedené skutkové a právne skutočnosti som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Dana
prokurátor